Θέμα: Modern Greek Language (Secondary School)
Ερώτηση: 3+1 μαθήματα που μας δίνουν τα κατοικίδιά μας. https://www.peteysplayhouse.com/ Τα κατοικίδια είναι η συντροφιά μας και οι δόσεις χαράς στην καθημερινότητά μας. Η επίδρασή τους πάνω μας, όμως, είναι πιο ουσιαστική από όσο νομίζουμε: μας διδάσκουν σημαντικά μαθήματα ζωής! Μάθημα 1ο: Ζώντας στο παρόν. Το μεγαλύτερο μάθημα που διδασκόμαστε από τα κατοικίδιά μας είναι να ζούμε στο τώρα! Τα τελευταία χρόνια αυτή η στάση ζωής κερδίζει συνεχώς έδαφος στον τομέα της ψυχολογίας, καθώς έχει αποδειχτεί ότι ωφελεί τον οργανισμό μας με πολλούς τρόπους. Ζώντας τη στιγμή, γινόμαστε πιο ευτυχισμένοι και πιο αποδοτικοί, ιδίως όταν εκτελούμε μία εργασία που χρειάζεται την απόλυτη προσοχή μας. Ακόμη, με αυτόν τον τρόπο δεν ασχολούμαστε με το παρελθόν ούτε ανησυχούμε για το μέλλον. Έτσι, ενισχύονται τα θετικά συναισθήματα και βελτιώνεται η ποιότητα της ζωής μας. Μάθημα 2ο: Διάλειμμα για ξεκούραση. Τα ζωάκια μας θα κάνουν το διάλειμμά τους, για ύπνο ή ξεκούραση, μόλις νιώσουν κουρασμένα. Αυτό πρέπει να κάνουμε και εμείς – σύμφωνα με έρευνες, ένα διάλειμμα μισής ώρας είναι εξαιρετικά ωφέλιμο για το μυαλό και το σώμα μας, ανανεώνοντας τα επίπεδα ενέργειας και απόδοσης, ενώ μειώνει τον κίνδυνο εμφάνισης καρδιακών παθήσεων έως και 37%. Μάθημα 3ο: Καθημερινή άσκηση. Η καθημερινή βόλτα των κατοικιδίων είναι απαραίτητη, όπως και κάθε μορφή άσκησης (σωματική ή πνευματική). Αυτή η κίνηση ωθεί και εμάς να ασχοληθούμε με τον εαυτό μας και να ασκηθούμε για να διατηρήσουμε υγιές το σώμα και το μυαλό μας. Μάθημα 4ο: Έκφραση αγάπης. Τα ζωάκια μάς δείχνουν πώς νιώθουν για εμάς: εκφράζουν άμεσα την αγάπη τους, χωρίς να το σκεφτούν περισσότερο. Αναλογιστείτε πόσο ισχυρές και πλήρεις μπορούν να γίνουν οι δικές μας σχέσεις, οι ανθρώπινες, αν ακολουθήσουμε αυτή την τακτική. [Ομαδικό άρθρο που υπογράφεται από τη συντακτική ομάδα του περιοδικού Pet City News, τεύχος 75, Άνοιξη 2022, σ. 22-24 – διασκευή για τις ανάγκες των εξετάσεων] Χρησιμοποιώντας τις πληροφορίες από το παραπάνω κείμενο, βρείτε την επιλογή που συμπληρώνει σωστά την πρόταση: «Μαθήματα ζωής» στο κείμενο σημαίνει
Επιλογές:
πολύτιμες εμπειρίες από το παρελθόν·
λάθη δικά μας ή άλλων που δεν πρέπει να επαναληφθούν·
στάσεις και συμπεριφορές που κάνουν τη ζωή μας καλύτερη
Σωστή απάντηση (αριθμός επιλογής, από 0): 2